Kejawi meniko, ngumbar hawa nafsu tuwin maksiyat medhotaken hubu ngan kaliyan Gusti Allah, meniko nuwuhaken wantun lan kendel nglang gar dawuhipun Gusti Allah, nglanggar larangane Allah dados bagian ge- sangipun, dosa setunggal nuwuhaken dosa lintune, malahan sesumbar lan sesorak kanthi swara sing seru “He manungsa dino iki tak lakoni do sa iki lan iki, dino iki tak langgar dawuhe Pangeran, ora ana wedi lan kwatir bakal cilaka, ora ana sing arane siksa neraka, nyatane aku isih meger-meger tur seger waras”. Ora ngelingi yen deweke wis dadekna uripe tanpa guna. Gesang ingkang dilampahi boten wonten reginipun senajan mung sak se’-te’ng, muspra tanpa makna, yuswane siya-siya bo-ten migunani kejaba mung bubrah lan cilaka. Manahipun ketutup saking kesaenan lan kebajikan, piyambakipun ke’lem ing kemaksiyatan lan dosa lali marang jati diri lan kamulyaning manungsa, uripe ora kajen, asor ra ana regane, akhire piyambake kelangan kabegjan urip wonten donya pu-napa malih benjang wonten akhirat.